รัฐบาลไทย-ข่าวทำเนียบรัฐบาล-ศธ.จัดงานวันสถาปนากระทรวงศึกษาธิการ ครบรอบ 126 ปี
วันอังคารที่ 3 เมษายน 2561
ศธ.จัดงานวันสถาปนากระทรวงศึกษาธิการ ครบรอบ 126 ปี
กระทรวงศึกษาธิการ (ศธ.) จัดงานวันคล้ายวันสถาปนากระทรวงศึกษาธิการ ซึ่งตรงกับวันที่ 1 เมษายนของทุกปี โดยในปีนี้ได้กําหนดให้มีการจัดงานวันคล้ายวันสถาปนาในโอกาสครบรอบ 126 ปี ในวันจันทร์ ที่ 2 เมษายน 2561
กระทรวงศึกษาธิการ (ศธ.) จัดงานวันคล้ายวันสถาปนากระทรวงศึกษาธิการ ซึ่งตรงกับวันที่ 1 เมษายนของทุกปี โดยในปีนี้ได้กําหนดให้มีการจัดงานวันคล้ายวันสถาปนาในโอกาสครบรอบ 126 ปีในวันจันทร์ ที่ 2 เมษายน 2561
เวลา 07.30 น.นพ.ธีระเกียรติ เจริญเศรษฐศิลป์ รมว.ศึกษาธิการ พร้อมด้วย พล.อ.สุรเชษฐ์ ชัยวงศ์ รมช.ศึกษาธิการ,ศาสตราจารย์คลินิก นพ.อุดม คชินทร รมช.ศึกษาธิการ รวมทั้งนายการุณ สกุลประดิษฐ์ ปลัดกระทรวงศึกษาธิการ, นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน, นายสุเทพ ชิตยวงษ์ เลขาธิการคณะกรรมการการอาชีวศึกษา, นายชัยพฤกษ์ เสรีรักษ์ เลขาธิการสภาการศึกษา, นายสุภัทร จําปาทอง เลขาธิการคณะกรรมการการอุดมศึกษา ตลอดจนผู้บริหาร ข้าราชการ และเจ้าหน้าที่ทุกสังกัด ร่วมตักบาตรพระสงฆ์ จํานวน 127 รูป สักการะสิ่งศักดิ์สิทธิ์ประจํากระทรวง และร่วมกันเคารพธงชาติ ณ บริเวณสนามหน้ากระทรวงศึกษาธิการ
เวลา 10.30 น.นพ.ธีระเกียรติ เจริญเศรษฐศิลป์ รมว.ศึกษาธิการ เป็นประธานพิธีบังสุกุลอุทิศส่วนกุศลแก่ผู้ทําคุณประโยชน์ให้แก่กระทรวงศึกษาธิการที่ล่วงลับไปแล้ว พร้อมถวายอาหารเพลแด่พระสงฆ์ จํานวน 10 รูป จากนั้นเป็นประธานในพิธีมอบเข็มเสมาคุณูปการและประกาศเกียรติคุณบัตรแก่ผู้ทําคุณประโยชน์ให้แก่กระทรวงศึกษาธิการ ประจําปี 2561 จํานวน 89 ราย ณ หอประชุมคุรุสภา
นายประเสริฐ บุญเรือง รองปลัดกระทรวงศึกษาธิการกล่าวรายงานถึงการจัดงานว่า กระทรวงศึกษาธิการได้สถาปนาขึ้นเมื่อวันที่ 1 เมษายน พ.ศ.2435 นับถึงวันนี้มีอายุครบ 126 ปี กระทรวงศึกษาธิการเป็นหน่วยงานที่มีบทบาทสําคัญในการจัดการศึกษาเพื่อยกระดับคุณภาพการศึกษาไทยทั้งระบบ ให้สามารถผลิตและพัฒนากําลังคนให้สอดคล้องกับความต้องการในการพัฒนาประเทศ ตลอดจนเพื่อให้ประชาชนสามารถดํารงชีวิตได้อย่างมีความสุข โดยได้ดําเนินการขับเคลื่อนการจัดการศึกษาและการเรียนรู้ภายใต้หลักในการดําเนินการโครงการ “ไทยนิยม ยั่งยืน” เพื่อการมีส่วนร่วมในการพัฒนาประเทศไทยสู่ความมั่นคง มั่งคั่ง ยั่งยืน
ซึ่งการคัดเลือกผู้ทําคุณประโยชน์ฯเป็นไปตามระเบียบกระทรวงศึกษาธิการว่าด้วยการคัดเลือกผู้ทําคุณประโยชน์ให้แก่กระทรวงศึกษาธิการ พ.ศ.2547 และหลักเกณฑ์ วิธีการคัดเลือกการคัดเลือกผู้ทําคุณประโยชน์ให้แก่กระทรวงศึกษาธิการ ประจําปี 2561 ซึ่งคณะกรรมการคัดเลือกฯ ได้เห็นชอบรายชื่อผู้ทําคุณประโยชน์ฯ ประจําปี 2561 จํานวน 89 ราย โดยใช้จํานวนดังกล่าวเป็นสัญลักษณ์แทนพระชนม์มายุ 89 พรรษา เพื่อเป็นการรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช บรมนาถบพิตร
จากนั้น รมว.ศึกษาธิการ ได้อ่านสารจาก พล.อ.ประยุทธ์ จันทร์โอชา นายกรัฐมนตรี เนื่องในวันคล้ายวันสถาปนากระทรวงศึกษาธิการ ครบรอบ 126 ปี พุทธศักราช 2561ความว่า “การศึกษาเป็นปัจจัยสําคัญในการพัฒนาทรัพยากรมนุษย์ซึ่งนําไปสู่การพัฒนาประเทศในทุกด้าน การส่งเสริมให้ประชาชนทุกคนให้ได้รับโอกาสทางการศึกษาอย่างทั่วถึงจึงมีความจําเป็นอย่างยิ่ง เพราะเป็นการติดอาวุธทางปัญญาให้เป็นผู้มีความรู้ รู้จักคิด รู้จักวิเคราะห์ รู้จักการพัฒนาตนเอง เพื่อให้สามารถดํารงชีพในสังคมอย่างมีคุณภาพและมีความสุข พร้อมทั้งสร้างสรรค์ประโยชน์ให้กับสังคมต่อไป
รัฐบาลมีนโยบายในการปฏิรูปการศึกษาโดยให้ประชากรมีการเรียนรู้ตลอดชีวิตและได้รับการศึกษาอย่างเท่าเทียมกัน ทั้งการศึกษาในระบบและนอกระบบ เพื่อให้ประเทศไทยเป็นสังคมแห่งการเรียนรู้อย่างแท้จริง และมีนโยบายดําเนินงานขับเคลื่อนการพัฒนาประเทศ ตามโครงการไทยนิยม ยั่งยืน เพื่อพัฒนาประเทศตั้งแต่ระบบฐานราก ให้พร้อมสําหรับการพัฒนาประเทศไปสู่ไทยแลนด์4.0ซึ่งกระทรวงศึกษาธิการเป็นหน่วยงานสําคัญที่จะช่วยส่งเสริมการแก้ไขปัญหาและสนับสนุนการพัฒนาท้องถิ่นให้มีศักยภาพครอบคลุมทุกพื้นที่อันจะสอดคล้องกับแนวทางประชารัฐที่ภาครัฐ ภาคเอกชน และภาคประชาสังคมมาร่วมกันทํางานเพื่อให้ประเทศชาติมีความมั่นคง มั่งคั่ง และยั่งยืนสืบไป"
นพ.ธีระเกียรติ เจริญเศรษฐศิลป์กล่าวด้วยว่า เมื่อเร็ว ๆ นี้ ตนได้เดินทางไปจังหวัดสกลนคร และได้พบกับเกจิอาจารย์ 2 รูป คือ หลวงปู่แบน ธนากโร วัดดอยธรรมเจดีย์ และหลวงปู่อว้าน เขมโก วัดป่านาคนิมิตต์ (วัดป่าบ้านนามน) ซึ่งหลวงปู่แบนได้ฝากข้อคิดให้เพิ่มความเร็วในการปฏิรูปการศึกษาจากเดิมที่ทําอยู่แล้วให้เพิ่มขึ้นเป็น 200%และยังฝากอีกว่าขณะนี้เราเหมือนอยู่ในเรือมองแต่ข้างหน้า แต่อย่าลืมว่าถ้าหากเรือมีรูรั่วเยอะ อาจจะทําให้เรือล่มได้ ซึ่งรูรั่วก็คือการโกง เราต้องกําจัดการโกงให้หมดไปอย่างเด็ดขาด เรือจึงจะสามารถแล่นไปถึงจุดหมายได้
นอกจากนี้ได้เดินทางไปสนทนาธรรมกับหลวงปู่อว้าน เขมโกซึ่งท่านฝากให้ไปสอนชาวกระทรวงศึกษาธิการว่าเงินทองที่ได้ไปจากการโกง เมื่อเอาเอาไปใช้เลี้ยงลูก ลูกหลานจะไม่เจริญ เพราะเป็นเงินไม่บริสุทธิ์ และคนที่โกงหรือขโมยเขาไป ชีวิตก็มีแต่จนลงเรื่อย ๆ
"ในโอกาสที่กระทรวงศึกษาธิการครบรอบ 126 ปี เราต้องเดินไปข้างหน้า เพราะเรามีคนมาช่วยเยอะแยะไม่ว่าจะเป็นคณะกรรมการอิสระเพื่อการปฏิรูปการศึกษา ประชารัฐ ซึ่งทุกคนหวังดีกับกระทรวงแต่ทําอะไรมากไม่ได้หากเรือยังรั่วอยู่ ถือเป็นหน้าที่ของเราจึงขออัญเชิญพระราชดํารัสพระบาทสมเด็จพระปรมินทรมหาภูมิพลอดุลยเดช "...ถ้าทุจริตแม้แต่นิดเดียว ก็ขอแช่งให้มีอันเป็นไป..."
ซึ่งปีนี้เป็นปีที่ 126 ของกระทรวงศึกษาธิการ พร้อมกับการฉลองการบูรณะวังจันทรเกษม จะเป็นปีที่เราต้องก้าวหน้าต่อไป และกําจัดการโกงให้เด็ดขาด จะเป็นปีแห่งการเริ่มต้นของความสะอาดที่สุดในกระทรวงศึกษาธิการ ตั้งแต่มีกระทรวงศึกษาธิการ"
Writtenอิชยา กัปปา
Photo Creditธนภัทร, ธเนศ, อธิชนม์, สร.
Rewriterนวรัตน์ รามสูต
Editorบัลลังก์ โรหิตเสถียร